CELEX ID: 32011D0322
Publication Date: 2011-05-27

Document:
KOMISIJOS SPRENDIMAS
2011 m. gegužės 27 d.
kuriuo iš dalies keičiami Sprendimo 2009/861/EB dėl pereinamojo laikotarpio priemonių pagal Europos Parlamento ir Tarybos reglamentą (EB) Nr. 853/2004, taikomų reikalavimų neatitinkančiam žaliam pienui tam tikrose Bulgarijos pieno perdirbimo įmonėse, I ir II priedai
(pranešta dokumentu Nr. C(2011) 3647)
(Tekstas svarbus EEE)
(2011/322/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2004 m. balandžio 29 d. Europos Parlamento ir Tarybos reglamentą (EB) Nr. 853/2004, nustatantį konkrečius gyvūninės kilmės maisto produktų higienos reikalavimus (1), ypač į jo 9 straipsnio pirmą pastraipą,
kadangi:
(1)
Reglamente (EB) Nr. 853/2004 nustatytos konkrečios gyvūninių maisto produktų higienos taisyklės maisto verslo subjektams. Šiose taisyklėse nustatyti žalio pieno ir pieno produktų higienos reikalavimai.
(2)
Komisijos sprendime 2009/861/EB (2) numatytos tam tikros nuostatos, leidžiančios tame sprendime išvardytoms Bulgarijos pieno perdirbimo įmonėms nukrypti nuo Reglamento (EB) Nr. 853/2004 III priedo IX skirsnio I skyriaus II ir III poskyriuose nustatytų reikalavimų. Šis sprendimas taikytinas nuo 2010 m. sausio 1 d. iki 2011 m. gruodžio 31 d.
(3)
Todėl tam tikros Sprendimo 2009/861/EB priede išvardytos pieno perdirbimo įmonės, nukrypdamos nuo atitinkamų Reglamento (EB) Nr. 853/2004 nuostatų, gali perdirbti reikalavimus atitinkantį ir jų neatitinkantį pieną, jei reikalavimus atitinkantis ir jų neatitinkantis pienas perdirbami atskirose gamybos linijose. Be to, tam tikros šio sprendimo II priede išvardytos pieno perdirbimo įmonės gali perdirbti reikalavimų neatitinkantį pieną be atskirų gamybos linijų.
(4)
2010 m. lapkričio 24 d. Bulgarija nusiuntė Komisijai peržiūrėtą ir atnaujintą tokių pieno perdirbimo įmonių sąrašą.
(5)
Naujame sąraše išbraukta Sprendimo 2009/861/EB I priede buvusi įrašyta įmonė Nr. 7 (BG 0812009 „Serdika-90“ AD) ir jai leista tiekti pieno produktus Bendrijos vidaus rinkai, kadangi buvo laikomasi reikalavimų, nustatytų Reglamento (EB) Nr. 853/2004 III priedo IX skirsnio I skyriuje.
(6)
Be to, įmonės, buvusios įrašytos Sprendimo 2009/861/EB II priede kaip Nr. 14 (BG 1312002 „Milk Grup“ EOOD), Nr. 25 (BG 1612020 ET „Bor-Chvor“), Nr. 70 (BG 2412041 „Mlechen svyat 2003“ OOD) ir Nr. 92 (2212023 „EL BI BULGARIKUM“), išbrauktos iš sąrašo ir joms leista tiekti pieno produktus Bendrijos vidaus rinkai, kadangi laikomasi reikalavimų, nustatytų Reglamento (EB) Nr. 853/2004 III priedo IX skirsnio I skyriuje.
(7)
Todėl Sprendimą 2009/861/EB reikėtų atitinkamai iš dalies pakeisti.
(8)
Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę ir joms neprieštarauja nei Europos Parlamentas, nei Taryba,
PRIĖMĖ ŠĮ SPRENDIMĄ:
1 straipsnis
Sprendimo 2009/861/EB I ir II priedai pakeičiami šio sprendimo priedo tekstu.
2 straipsnis
Šis sprendimas taikomas nuo 2011 m. kovo 1 d.
3 straipsnis
Šis sprendimas skirtas valstybėms narėms.
Priimta Briuselyje 2011 m. gegužės 27 d.

EuroVoc Classification:
Level 1: 100158
100161
100157
100149
Level 2: 100277
100283
100258
100261
100282
100215
100255
Level 3: 1360
5781
5283
5087
122
3641
2763
914
2200
1268
All Descriptors: 1252
1279
1406
1569
5063